Diari Oficial de la Generalitat Valenciana


Sumari del DOGV 3162, del 15-01-1998 (1997/13471)

Judici executiu número 385/1996. Subhasta.
------------------------------------------

### Dades del document

Número de DOGV
:   3162

Data del DOGV
:   15-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1997/13709


Organisme emissor
:   Jutjat de Primera Instància Número 63 de Madrid

Tipus de document
:   Anunci

Judici executiu número 385/1996. Subhasta. [97/Q13080]
  
Pedro de San Pastor Ortiz, magistrat jutge del Jutjat de Primera Instància número 63 de Madrid fa saber:
  
Que en aquest Jutjat, i amb el número 385/96, es tramita el procediment de judici executiu a instància del senyor Antonio Ángel Sánchez-Jauregui Alcaide contra Viara, SA, el senyor Antonio Aragonés Luis i la senyora María de Gracia Adán Yagüe, en el qual mitjançant la resolució d'aquesta data, s'ha acordat traure a subhasta pública, per primera vegada i un termini de 20 dies, els béns que es diran després, i s'assenyala perquè l'acte de la rematada tinga lloc a la sala d'audiència d'aquest Jutjat el dia 17 de febrer de 1998, a les 10.00 hores, amb les prevencions següents:
  
Primer
  
Que no s'admetran postures que no cobrisquen les dues terceres parts de l'avaluació.
  
Segon
  
Que els licitadors, per a prendre part a la subhasta, hauran de consignar al compte d'aquest Jutjat prèviament, al Banco de Bilbao Vizcaya, SA, número 2660/0000/17/0385/96, una quantitat igual, almenys, al 20% del valor dels béns que valga de tipus, i es farà constar el número i l'any del procediment, no s'admetran sense aquest requisit, i no s'acceptaran diners en metàl·lic o xecs. Es reservaran en dipòsit les consignacions que cobrisquen el tipus de la subhasta, a l'efecte que si el primer adjudicatari no compleix l'obligació es puga aprovar la rematada a favor dels qui li seguisquen.
  
Tercer
  
Únicament l'executant podrà concórrer amb la qualitat de cedir la rematada a tercers.
  
Quart
  
En totes les subhastes, des de l'anunci fins a la realització, s'hi podran fer postures per escrit en un plec tancat, després d'haver fet el dipòsit al qual s'ha fet referència anteriorment.
  
Cinqué
  
Les actuacions i el certificat registral que supleix els títols de propietat es faran públics a la Secretaria del Jutjat, on es podran examinar, entenent amb això que tot licitador accepta com a bastant la titulació que hi ha i que les càrregues anteriors i les preferents, si n'hi ha, romandran subsistents sense destinar-se a l'extinció el preu de la rematada, i s'entendrà que el rematant les accepta i roman subrogat dins de les responsabilitats d'aquestes.
  
Donat que no hi hagueren postors a la primera subhasta, s'assenyala per a la realització d'una segona el dia 17 de març de 1998, a les 10.00 hores, i valdrà de tipus el 75% de l'indicat per a la primera subhasta, i seran d'aplicació les altres prevencions de la primera.
  
Igualment, i donat cas que tampoc hi hagueren licitadors a la segona subhasta, s'assenyala per a la realització d'una tercera el dia 22 d'abril d e1998, a les 10.00 hores, la qual subhasta es farà sense subjecció a tipus, i qui vulga prendre part en aquesta haurà de consignar el 20% del tipus que va servir de base per a la segona.
  
Si per força major o causes alienes al Jutjat no es poguera fer la subhasta en el dia i l'hora assenyalats, s'entendrà que es realitzarà el primer dia hàbil, a la mateixa hora, llevat dels dissabtes.
  
Notifiqueu aquest edicte a les persones demandades al domicili que consta com a seu en les actuacions, aquest edicte val de notificació cas de resultar negativa aquesta.
  
Béns que es trauen a subhasta i el seu valor:
  
Lot primer: urbana, número 72, habitatge del tipus D, situat a la desena planta en alt a la part centre dreta, que mira a la façana orientada al nord, del bloc denominat Atlanta I de la urbanització en construcció o conjunt de dos blocs d'apartaments denominats Atlanta I i Atlanta II, situats al terme de Benicàssim, amb la façana principal a l'avinguda de Ferrandis Salvador, amb accés independent per la porta que dóna al bloc. Ocupa una superfície útil de 62 metres, 37 decímetres quadrats, distribuïts interiorment.
  
Inscrita al Registre de la Propietat de Benicàssim, tom 720, llibre 194, foli 77, finca registral 18.331.
  
Valoració: catorze milions de pessetes (98.310.185 PTA).
  
Lot segon: urbana, pis primer d'una casa habitació situat a la finca número 10 antic i 20 modern del carrer de Cervantes, de la ciutat de la Vila Joiosa, format de dues naus i un terrat, cisterna i un pati o corral descobert que hi ha a mà esquerra de la finca a la planta baixa, al qual té accés per una escala que baixa des del terrat. Té una superfície de 81 metres i 64 decímetres quadrats.
  
Inscrita al Registre de la Propietat de la Vila Joiosa al tom 95, llibre 34, foli 15, finca registral 3.605.
  
Valoració: quatre milions de pessetes (4.000.000 PTA).
  
Lot tercer: urbana, parcel·la de terreny designada amb el número 10 del plànol de segregació de la finca denominada Grupo de Chalés Noria de la Paz, al terme de Pozuelo de Alarcón, amb la façana per a la resta de la finca matriu destinat a vial. Ocupa una superfície de 285 metres 10 centímetres quadrats, dins d'ella, com un sol predi, hi ha un xalet de dues plantes amb terreny lliure o zona d'enjardinada, amb façana per a la resta de la finca matriu, destinat a vies, avui carrer de la Noria de la Paz, número 10. El xalet pròpiament dit es troba distribuït de la manera següent: la planta inferior, en vestíbul, sala menjador, ofici, cuina, sala de bany amb dutxa, dormitori i garatge. A la planta superior, que es troba comunicada amb la baixa o inferior a través d'una escala de dos trams, tres dormitoris, dos banys, i, al nivell del replà mitger de l'escala, un despatx amb accés a una terrassa. Les superfícies construïdes aproximades són 88 metres quadrats a cada planta.
  
Inscrita al Registre de la Propietat de Pozuelo de Alarcón, al tom número 197, llibre 190, foli 58, finca registral 12.972.
  
Valoració: trenta-cinc milions de pessetes (98.984.037 PTA).
  
Madrid, 11 de novembre de 1997.- El magistrat jutge.
  
V. ALTRES ANUNCIS
  
a) ORDENAMENT DEL TERRITORI I URBANISME
  
1. Tràmits de procediments dels plans
  
Ajuntament de Benissa